Potamodytes

***Potamodytes*** er en slekt av elvebiller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

## Utseende
Middelsstore, avlange, mørke elvebiller. Artene i underfamilien Larainae fint hårete og matte. Gamle biller kan kjennes på at de er «tilgrodde» med alger og mikroorganismer. **Hodet** er lite, antennene er middels lange, 7–11-leddete, tråd- eller kølleformede. **Dekkvingene** er avlange med punktrekker. **Beina** er lange, særlig fotleddene, og ganske kraftige. Det ytterste fotleddet bærer uvanlig store klør. **Larvene** er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.

## Levevis
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omkringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

## Utbredelse
Slekten er vidt utbredt i Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien **elvebiller**, Elmidae Curtis, 1830
***** Underfamilien Larainae LeConte, 1861 – for det meste tropiske arter
****** Slekten ***Potamodytes*** Grouvelle, 1896
### Liste over artene

* *[[Potamodytes abdominalis]]* (C.O.Waterhouse, 1879)
* *[[Potamodytes africanus]]* (Boheman, 1851)
* *[[Potamodytes alluaudi]]* Grouvelle, 1920
* *[[Potamodytes angustatus]]* Hinton, 1937
* *[[Potamodytes antennatus]]* (Dohrn, 1882)
* *[[Potamodytes apicalis]]* Hinton, 1937
* *[[Potamodytes bispinosus]]* Grouvelle, 1914
* *[[Potamodytes bisulcatus]]* Delève, 1962
* *[[Potamodytes brincki]]* Delève, 1970
* *[[Potamodytes cernuus]]* Delève, 1962
* *[[Potamodytes convexior]]* Delève, 1937
* *[[Potamodytes cribricollis]]* Delève, 1937
* *[[Potamodytes delusor]]* Delève, 1962
* *[[Potamodytes descarpentriesi]]* Delève, 1967
* *[[Potamodytes ghesquierei]]* Delève, 1937
* *[[Potamodytes grouvellei]]* Delève, 1937
* *[[Potamodytes hastatus]]* Delève, 1945
* *[[Potamodytes janssensi]]* Delève, 1955
* *[[Potamodytes latus]]* Grouvelle, 1906
* *[[Potamodytes lokis]]* Wiezlak, 1987
* *[[Potamodytes major]]* Kolbe, 1898
* *[[Potamodytes marshalli]]* Hinton, 1937
* *[[Potamodytes mucronatus]]* Delève, 1937
* *[[Potamodytes overlaeti]]* Delève, 1937
* *[[Potamodytes oxypterus]]* (Fairmaire, 1889)
* *[[Potamodytes perrieri]]* Grouvelle, 1906
* *[[Potamodytes praeteritus]]* Delève, 1967
* *[[Potamodytes puncticollis]]* Delève, 1966
* *[[Potamodytes sericeus]]* Delève, 1945
* *[[Potamodytes spangleri]]* Delève, 1973
* *[[Potamodytes spinosus]]* Grouvelle, 1913
* *[[Potamodytes subrotundatus]]* Pic, 1939
* *[[Potamodytes tarnawskii]]* Wiezlak, 1987
* *[[Potamodytes tuberosus]]* Hinton, 1937
* *[[Potamodytes zavattarii]]* (Bollow, 1939)

## Referanser




## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. 344 sider. ISBN 8712166936

## Eksterne lenker
*